শ্রীগুপ্ত
আনুমানিক ৬৯০ খ্রিস্টাব্দে ইজিং নামক চীনা বৌদ্ধ ভিক্ষুর রচনা থেকে দ্বিতীয় চন্দ্রগুপ্তের কন্যা প্রভাবতীগুপ্তের পুণে তাম্রলিপির বর্ণনা পাওয়া যায়, যেখানে "মহারাজা" শ্রীগুপ্তকে গুপ্ত রাজবংশের প্রতিষ্ঠাতা হিসেবে উল্লেখ করা হয়েছে। ইজিংয়ের রচনা থেকে আরো জানা যায় যে, চীনা বৌদ্ধ তীর্থযাত্রীদের ভারতে বসবাসের সুবিধার জন্য শ্রীগুপ্ত মি-লি-কিয়া-সি-কিয়া-পো-নো নামক একটি বৌদ্ধ মঠ প্রতিষ্ঠার আদেশ দেন, যার ব্যয় নির্বাহের জন্য তিনি চব্বিশটি গ্রাম দান করেছিলেন। এই মি-লি-কিয়া-সি-কিয়া-পো-নো বৌদ্ধ মঠটি নালন্দার অদূরে অবস্থিত মৃগশিখাবন না বরেন্দ্রভূমির মৃগস্থাপন বিহার সেই নিয়ে দ্বিমত রয়েছে।
গৌড় রাজ্য
গৌড় রাজ্য মধ্য ও ধ্রুপদী যুগের বঙ্গদেশ-র একটি রাজ্য ছিল।
গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক। তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে দক্ষিণ-পশ্চিমে কর্ণসুবর্ণ নামক স্থানে ছিল।